זו השנה השנייה בה חברת טייני לאב (TinyLove) עורכת האקתון המתמקד במציאת פתרונות קריאייטיבים וחכמים בקטגוריית מוצרי התפתחות לתינוקות. המוצר שזכה בהאקתון שהתקיים בשנה שעברה נכנס לבחינת הפיתוח בחברה עם תכנון לצאת כמוצר מדף של טייני לאב ברחבי העולם.
ההאקתון השנה יערך בסוף החודש, ה-28 ביולי, ב-EAST תל אביב החל מהשעה 8:30 בבוקר ולמשך 24 שעות רצופות של עשייה יצירתית משותפת והפריה הדדית בין מעצבים, אנשי טכנולוגיה ואנשי קריאטיב למציאת פתרון חדשני העונה על צורך קיים. הקונספט המנצח יזכה בפרס על סך 10,000 ₪.
במסגרת האירוע ייבחר קונספט חדשני למוצר התפתחותי העוסק בחווית התנועה של התינוק, לגילאי 10-24 חודשים.
את האירוע ילוו מנטורים, שופטים ותועבר בו הרצאה של פיוזותרפיסטית בנושא התפתחות תינוקות לצד ייעוץ פרטני לכל אחת מהקבוצות המשתתפות. בנוסף תתקיים גם סדנה עמוסה בחומרי גלם לשם יצירת מודל.
זכויות הקניין הרוחני על המוצרים שיפותחו באירוע יהיו שייכות לקבוצות העבודה – בין אם זכו וגם אם לא. במידה ו-Tiny Love תרצה לפתח את אחד המוצרים היא תעבוד עם הקבוצה בהסכם תמלוגים. היתרון הגדול בהסכם זה הוא, כי הקבוצה הממציאה את הקונספט נהנית מהצלחת המוצר לאורך כל חייו, בעוד שחברת Tiny Love לוקחת על עצמה סיכון בהשקעה בפיתוח המוצר, עלויות פטנט במידה וקיים, ייצורו ושיווקו בלמעלה מ-50 מדינות ברחבי העולם.
תינוקות	מחפשים עבודה?